ཀྲང་ཀོང་རུང་གིས་བསྟན་དོན།དུས་རབས་གསར་པའི་དམངས་ཆེན་གྱི་བྱ་བ་དང་འཛུགས་སྐྲུན་ལ་ཤུགས་སྣོན་དགོས་ན།གཙོ་ཐིག་གཅིག་དམ་དུ་འཛིན་དགོས་ཏེ།ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་དང་ལྷག་པར་དུ་དམངས་ཆེན་ལམ་ལུགས་སྐོར་གྱི་རྒྱས་བཤད་གལ་ཆེན་འདི་རྩ་བའི་བསྲུང་བྱར་བརྩིས་ནས།དེ་དམངས་ཆེན་བྱ་བའི་ཕྱོགས་སོ་སོ་དང་བརྒྱུད་རིམ་ཧྲིལ་པོར་སྦྲེལ་དགོས།དཀྱིལ་སྙིང་གཅིག་ལ་དམ་དུ་དམིགས་དགོས་ཏེ།ཏང་གི་དཀྱིལ་སྙིང་བྱ་བར་དམ་དུ་དམིགས་ནས།ཁྲིམས་ལྟར་ལྷག་བསམ་རྣམ་དག་གིས་འགན་ནུས་ལག་བསྟར་བྱེད་དགོས།རྣལ་ཞེས་པའི་ཡིག་འབྲུ་འདི་འབུར་དུ་ཐོན་པར་བྱེད་དགོས་ཏེ།དོན་དག་རྣལ་མ་བསྒྲུབ་པ་དང་ཕན་འབྲས་རྣལ་མ་བླངས་ནས།ཁྲིམས་ལྟར་ལྟ་སྐུལ་དང་གནད་དོན་ཁྲིད་ཕྱོགས།དམངས་བློར་མང་ཉན།ལེགས་བཅོས་ཡར་སྐུལ་བཅས་རྒྱུན་འཁྱོངས་བྱེད་དགོས།ནན་ཞེས་པའི་ཡིག་འབྲུ་འདི་རྒྱུན་འཁྱོངས་བྱེད་དགོས་ཏེ།ཁྲིམས་དང་མཐུན་ཞིང་ཚད་ལྡན་ཡིན་ལ་ཚན་རིག་དང་མཐུན་པར་བྱེད་པ་དང་།གཟབ་ནན་གྱི་འདུ་ཤེས་བཅངས་ཤིང་དོན་དངོས་དང་ཟུང་སྦྲེལ་གྱིས་གསར་གཏོད་རང་བཞིན་ལྡན་པའི་ངང་མི་དམངས་འཐུས་མིའི་ཚོགས་ཆེན་ལམ་ལུགས་ལག་ལེན་བྱེད་པའི་མངོན་འགྱུར་ཐབས་ལམ་སྔར་ལས་བཟང་པོ་འཚོལ་ཞིབ་བྱས་ཏེ།དམངས་ཆེན་བྱ་བའི་སྤྱིའི་ཆུ་ཚད་རྒྱུན་ཆད་མེད་པར་མཐོར་འདེགས་སུ་གཏོང་དགོས་ཟེར།